Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18 i 4/20) , Općinsko vijeće Općine Vladislavci na svojoj 24. sjednici održanoj dana 8. lipnja 2020. godine, donosi

**ZAKLJUČAK**

**o usvajanju Izvješća o izvršenju**

**Plana provedbe Programa poticanja uređenja naselja**

**i demografske obnove na području Općine Vladislavci za 2019. godinu**

**I.**

 Usvaja se Izvješće o izvršenju Plana provedbe Programa poticanja uređenja naselja

i demografske obnove na području Općine Vladislavci za 2019. godinu, Klasa: 363-01/18-14/01, Ur.broj: 2158/07-02-20-7 od 25. svibnja 2020. godine.

**II.**

Izvješće o izvršenju Plana provedbe Programa poticanja uređenja naselja i demografske obnove na području Općine Vladislavci za 2019. godinu sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 363-01/18-14/01

UR.BROJ: 2158/07-01-19-08

Vladislavci, 8.lipnja 2020

**Predsjednik**

**Općinskog Vijeća**

Krunoslav Morović

Na temelju članka 36. Statuta Općine Vladislavci („Službeni glasnik“ Općine Vladislavci 3/13, 3/17, 2/18 i 4/20), Općinski načelnik Općine Vladislavci dana 25. svibnja 2020. godini, donosi

**IZVJEŠĆE**

**o izvršenju Plana provedbe Programa poticanja uređenja naselja**

**i demografske obnove na području Općine Vladislavci za 2019. godinu**

**I.**

Općinsko vijeće Općine Vladislavci donijelo je Plan provedbe Programa poticanja uređenja naselja i demografske obnove na području Općine Vladislavci za 2019. godinu („Službeni glasnik“ Općine Vladislavci br. 11/18 , 5/19 i 8/19) .

Planom provedbe Programa poticanja uređenja naselja demografske obnove na području Općine Vladislavci za 2019. godinu planirana su sredstva za uređenje naselja i demografske obnove po mjerama propisanim Programom poticanja uređenja naselja i demografske obnove na području Općine Vladislavci za razdoblje 2017. – 2022. godina („Službeni glasnik“ Općine Vladislavci br. 11/18 , 5/19 i 8/19) i to:

|  |  |  |
| --- | --- | --- |
| **R.BR.** | **OPIS MJERE** | **PLANIRANI IZNOS U KN** |
| **A.** | **POTICANJE UREĐENJA NASELJA** |  |
|  | Energetska učinkovitost i energetska obnova obiteljskih kuća-Mjera 1. | 10.000,00 |
|  | Uklanjanje starih objekata – Mjera 2. | 3.000,00 |
|  | Izgradnja novih stambenih objekata i kupovina stambenih objekata na području Općine Vladislavci – Mjera 3. | 180.000,00 |
|  | Dodjela novčane nagrade za najuređeniju okućnicu – Mjera 4. | 3.000,00 |
|  | Uređenje pročelja – Mjera 5. | 5.000,00 |
|  | Sufinanciranje priključenja na vodoopskrbnu mrežu – Mjera 6.  | 71.000,00 |
|  | **UKUPNO A.** | **272.000,00** |
| **B.** | **POTICANJE DEMOGRAFSKE OBNOVE** |  |
|  | Pomoć novorođenom djetetu – Mjera 7. | 51.000,00  |
|  | Stipendiranje studenata – Mjera 8. | 27.000,00  |
|  | Nagrađivanje najboljih učenika osnovnih škola – Mjera 9. | 9.995,00  |
|  | Prijevoz učenika srednjih škola i studenata – Mjera 10. | 50.000,00  |
|  | Sufinanciranje školskih udžbenika – Mjera 11. | 0,00  |
|  | Sufinanciranje školske prehrane – Mjera 12. | 32.500,00  |
|  | Financiranje programa predškolskog odgoja - Mjera 13.  | 310.000,00 |
|  | Sufinanciranje rada zdravstvenih ustanova – Mjera 14. | 27.000,00 |
|  | Nabavka školskog pribora za učenika prvog razreda osnovne škole – Mjera 15. | 7.200,00  |
|  | Nabavka školskog pribora za polaznike „predškole“ u dječjem vrtiću u Vladislavcima – Mjera 16. | 2.300,00  |
|  | Nabavka poklon paketa za blagdane – Mjera 17. | 7.000,00  |
|  | **UKUPNO B.** | **523.995,00** |
|  | **SVEUKUPNO**  | **794.995,00** |

**II.**

U 2019. godini sredstva planirana Planom provedbe Programa poticanja uređenja naselja i demografske obnove na području Općine Vladislavci za 2019. godinu („Službeni glasnik“ Općine Vladislavci br. 11/18 , 5/19 i 8/19), utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS MJERE** | **PLANIRANI IZNOS U KN** | **UTROŠENI IZNOS** **U KN** |
| **A.** | **POTICANJE UREĐENJA NASELJA** |  |  |
|  | Energetska učinkovitost i energetska obnova obiteljskih kuća-Mjera 1. | 10.000,00 | 0,00 |
|  | Uklanjanje starih objekata – Mjera 2. | 3.000,00 | 800,00 |
|  | Izgradnja novih stambenih objekata i kupovina stambenih objekata na području Općine Vladislavci – Mjera 3. | 180.000,00 | 180.000,00 |
|  | Dodjela novčane nagrade za najuređeniju okućnicu – Mjera 4. | 3.000,00 | 3.000,00 |
|  | Uređenje pročelja – Mjera 5. | 5.000,00 | 0,00 |
|  | Sufinanciranje priključenja na vodoopskrbnu mrežu – Mjera 6.  | 71.000,00 | 71.000,00 |
|  | **UKUPNO A.** | **272.000,00** | **254.800,00** |
| **B.** | **POTICANJE DEMOGRAFSKE OBNOVE** |  |  |
|  | Pomoć novorođenom djetetu – Mjera 7. | 51.000,00  | 46.000,00 |
|  | Stipendiranje studenata – Mjera 8. | 27.000,00  | 22.500,00 |
|  | Nagrađivanje najboljih učenika osnovnih škola – Mjera 9. | 9.995,00  | 9.995,00 |
|  | Prijevoz učenika srednjih škola i studenata – Mjera 10. | 50.000,00  | 36.299,50 |
|  | Sufinanciranje školskih udžbenika – Mjera 11. | 0,00  | 0,00 |
|  | Sufinanciranje školske prehrane – Mjera 12. | 32.500,00  | 34.119,00 |
|  | Financiranje programa predškolskog odgoja - Mjera 13.  | 310.000,00 | 268.812,94 |
|  | Sufinanciranje rada zdravstvenih ustanova – Mjera 14. | 27.000,00 | 27.549,66 |
|  | Nabavka školskog pribora za učenika prvog razreda osnovne škole – Mjera 15. | 7.200,00  | 7.189,53 |
|  | Nabavka školskog pribora za polaznike „predškole“ u dječjem vrtiću u Vladislavcima – Mjera 16. | 2.300,00  | 2.211,55 |
|  | Nabavka poklon paketa za blagdane – Mjera 17. | 7.000,00  | 0,00 |
|  | **UKUPNO B.** | **523.995,00** | **454.677,18** |
|  | **SVEUKUPNO**  | **794.995,00** | **709.477,18** |

Za mjere iz Programa poticanja uređenja naselja i demografske obnove na području Općine Vladislavci za 2019. godinu („Službeni glasnik“ Općine Vladislavci br. 11/18 , 5/19 i 8/19) općinski načelnik raspisao je javni poziv za podnošenje zahtjeva i to:

* Mjera 1. - Energetska učinkovitost i energetska obnova obiteljskih kuća - nije bilo zahtjeva u 2019. godini,
* Mjera 3 - Izgradnja novih stambenih objekata i kupovina stambenih objekata na području Općine Vladislavci
* Mjera 4. - Dodjela novčane nagrade za najuređeniju okućnicu
* Mjera 5. - Uređenje pročelja – nije bilo zahtjeva u 2019. godini
* Mjera 6. - Sufinanciranje priključenja na vodoopskrbnu mrežu

U nastavku dajem prikaz po mjerama:

1. **Mjera 1. - Energetska učinkovitost i energetska obnova obiteljskih kuća** - nije bilo zahtjeva u 2019. godini

1. **Mjera 2. - Uklanjanje starih objekata** – 2019. godini podnesen je jedan zahtjev i odobrena je jedna potpora u iznosu od 800,00 kuna.
2. **Mjera 3 - Izgradnja novih stambenih objekata i kupovina stambenih objekata na području Općine Vladislavci** – ukupno je u 2019. godini podneseno 11 zahtjeva i odobreno je 11 potpora u pojedinačnom iznosu od 15.000,00 kuna, odnosno ukupnom iznosu od 180.000,00 kuna, potpora je odobrena za kupnju 5 stambenih objekata u Vladislavcima, 4 stambena objekta u Dopsinu i 2 stambena objekta u Hrastinu.
3. **Mjera 4. - Dodjela novčane nagrade za najuređeniju okućnicu** – za ovu mjeru raspisan je javni poziv, te se izabrane 3 najljepše okućnice na području Općine Vladislavci, i dodijeljene novčane nagrade i to 1.500,00 kuna za prvoplasiranu, 1.000,00 kuna za drugoplasiranu i 500,00 kuna za trećeplasiranu okućnicu.
4. **Mjera 5. - Uređenje pročelja** – nije bilo zahtjeva u 2019. godini
5. **Mjera 6. - Sufinanciranje priključenja na vodoopskrbnu mrežu** – ukupno je u 2019. godini izveden 71 novi priključak koji je sufinanciran u pojedinačnom iznosu od 1.000,00 kuna, odnosno ukupnom iznosu od 71.000,00 kuna. Izvedeno je 34 priključaka u Vladislavcima, 25 u Dopsinu i 12 priključaka u Hrastinu

Za mjere iz Programa poticanja uređenja naselja i demografske obnove na području Općine Vladislavci za 2019. godinu („Službeni glasnik“ Općine Vladislavci br. 6/17, 3/18 i 10/18) koje se odnose na mjere demografske obnove i to:

* Mjera 7. - Pomoć novorođenom djetetu
* Mjera 8. - Stipendiranje studenata
* Mjera 9 - Nagrađivanje najboljih učenika osnovnih škola
* Mjera 10. - Prijevoz učenika srednjih škola i studenata
* Mjera 11. - Sufinanciranje školskih udžbenika
* Mjera 12 – Sufinanciranje školske prehrane
* Mjera 13- sufinanciranje program predškolskog odgoja
* Mjera 14 – Sufinanciranje rada zdravstvenih ustanova
* Mjera 15 – Nabavka školskog pribora za učenike prvog razreda osnovne škole
* Mjera 16- Nabavka školskog pribora za polaznike „predškole“ u dječjem vrtiću u

 Vladislavcima

* Mjera 17 – Nabavka poklon paketa za blagdane- u 2019. godini mjera nije provođena

U 2019. godini poduzete su slijedeće mjere i aktivnosti:

1. **Mjera 7. – Pomoć novorođenom djetetu** – Pomoć se odobrava temeljem odredbi Odluke o ostvarivanju prava na novčanu pomoć roditeljima za novorođeno dijete s područja Općine Vladislavci („Službeni glasnik“ Općine Vladislavci broj 01/17). Pomoć iznosi 2.000,00 kuna za prvo, te 3.000,00 kuna za drugo i svako daljnje dijete u obitelji, ukupno je isplaćeno 18 potpora u ukupnom iznosu od 46.000,00 kuna.
2. **Mjera 8. - Stipendiranje studenata** - Stipendija se dodjeljuje temeljem odredbi Pravilnika o dodjeli studentskih stipendija Općine Vladislavci («Službeni glasnik» Općine Vladislavci broj 1/17). Općinski načelnik kod raspisivanja natječaja svake godine donosi odluku o broju stipendija koje se dodjeljuju. U 2019. godini dodijeljeno je 5 stipendija u iznosu od 500,00 kuna mjesečno, ukupno je za mjeru isplaćeno 22.500,00 kuna.
3. **Mjera 9. Nagrađivanje najboljih učenika osnovnih škola** - Nagrađuje se 5 najboljih učenika na prijedlog osnovne škole „Mate Lovrak“ Vladislavci. Iznos nagrade je do 3.000,00 kn po učeniku. O vrsti nagrade odlučuje općinski načelnik. U 2019. godini učenicima je poklonjeno 5 prijenosnih računala ukupne vrijednosti **9.995,00 kuna**.
4. **Mjera 10. Prijevoz učenika srednjih škola i studenata** - Sufinanciranje prijevoza ostvaruju učenici srednjih škola i studenti s područja Općine Vladislavci. Učenici ostvaruju pravno na financiranje troškova gradskog prijevoza u gradu Osijeku u visini od 100 % troška mjesečne karte, a studenti ostvaruju pravo 50 % cijene studentske mjesečne karte, za prijevoz iz mjesta prebivališta do mjesta školovanja, te 100 % troška mjesečne karte za gradski prijevoz u gradu Osijeku, te je za ovu mjeru ukupno u 2019. godini utrošen iznos od **36.299,50 kn**.
5. **Mjera 11. - Sufinanciranje školskih udžbenika**  - ova mjera se nije provodila u 2019. godini.
6. **Mjera 12. Sufinanciranje školske prehrane** - Pravo na sufinanciranje troškova prehrane ostvaruju učenici Osnovne škole Mate Lovraka Vladislavci, sva djece predškolske dobi polaznici dječjeg vrtića Vladislavci i učenici s područja Općine Vladislavci koji su polaznici Prosvjetno-kulturnog centra Mađara u RH. U 2019. godini Općina Vladislavci je sa Osječko-baranjskom županijom financirala troškove prehrane za učenike 1.-8 razreda osnovne škole (omjer sufinanciranja: Osječko-baranjska županija 80 %, općina 20 %), a općina je samostalno financirala trošak prehrane za djecu predškolske dobi polaznike dječjeg vrtića – predškole u Vladislavcima, ukupno je za ovu mjeru u 2019. godini utrošen iznos od **34.119,00 kuna**.
7. **Mjera 13. sufinanciranje program predškolskog odgoja** –

Pravo na sufinanciranje troškova programa predškolskog odgoja u dječjem vrtiću u Vladislavcima u kojem se provodi „program obvezne predškole“ i pravo na sufinanciranje troškova predškolskog odgoja u predškolskim ustanovama izvan područja Općine Vladislavci ostvaruju roditelji odnosno skrbnici (korisnici usluga jaslica i dječjih vrtića), hrvatski državljani, s prebivalištem na području Općine Vladislavci najmanje 6 mjeseci prije podnošenja zahtjeva za ostvarivanje prava. Program predškole financirao se u visini od 100 % mjesečnog troška. Program provodi Dječji vrtić Osijek temeljem zaključenog ugovora sa općinom.

Program predškolskog odgoja u dječjim vrtićima i jaslicama/ skrbi o djeci putem djelatnosti dadilja/ustanovi za skrbi o djeci s posebnim potrebama financira se u visini od 100 % od ukupnog mjesečnog troška jaslica/dječjeg vrtića /skrbi o djeci putem djelatnosti dadilja/ustanovi za skrbi o djeci s posebnim potrebama, mjesečno. Potpora se dodjeljuje prema odredbama Odluke o sufinanciranju troškova boravka djece s područja Općine Vladislavci u jaslicama i dječjim vrtićima („Službeni glasnik“ Općine Vladislavci br. 4/19).

U 2019. godini za program predškolskog U 2019. godini Jedinstveni upravni odjel izdao je 16 Rješenja o pravu na sufinanciranje troškova boravka djece s područja Općine Vladislavci u jaslicama/dječjim vrtićima/djelatnosti dadilja/ustanove za skrb o djeci s posebnim potrebama izvan područja Općine Vladislavci. Za provedbu programa predškolskog odgoja zaključeni su ugovori sa Dječjim vrtićem Mali princ, Dječjim vrtićem Snjeguljica, obrtom Sunce- djelatnost dadilja i Centrom za autizam Osijek. Ukupno je za Mjeru 13. u 2019. godini utrošen iznos od **268.812,94** kune.

1. **Mjera 14. Sufinanciranje rada zdravstvenih ustanova**- Pravo na sufinanciranje troškova rada zdravstvenih ustanova, a u cilju bolje dostupnosti zdravstvenih usluga mještanima Općine Vladislavci, ostvaruje Dom zdravlja Osijek za ambulantu obiteljske medicine, ordinaciju stomatološke medicine i ljekarne u Vladislavcima. Potpora za sufinanciranje rada zdravstvenih ustanova obuhvaća režijske troškove zgrade u kojoj se obavlja zdravstvena djelatnost u Vladislavcima (grijanje, voda, električna energija i dr.) u 100 % iznosu mjesečnog troška. Potpora se isplaćuje temeljem zaključenog ugovora, ukupno je u 2019. godini za Mjeru 14 utrošen iznos od **27.549,66 kuna**.
2. **Mjera 15. Nabavka školskog pribora za učenike prvog razreda osnovne škole** - Pravo na školski pribor (bilježnice, olovke, pernice i sl.) ostvaruju učenici prvog razreda osnovne škole „Mate Lovrak“ Vladislavci. Potpora za nabavku školskog pribora za učenike prvog razreda osnovne škole obuhvaća nabavku osnovnog školskog pribora kao što su bilježnice, olovke, pernice i ostali školski pribor. Ukupno je u 2019. godini za Mjeru 15. utrošen iznos od **7.189,53 kune**.
3. **Mjera 16. - Nabavka školskog pribora za polaznike „predškole**“ u dječjem vrtiću u

Vladislavcima - Pravo na školski pribor (bilježnice, olovke, pernice i sl.) ostvaruju polaznici obveznog programa predškole u Dječjem vrtiću u Vladislavcima. Potpora za nabavku školskog pribora za polaznike obveznog programa predškole obuhvaća nabavku osnovnog školskog pribora kao što su bilježnice, olovke, pernice i ostali potrebni pribor. Ukupno je u 2019. godni za Mjeru 16. utrošen iznos od **2.211,55 kuna**.

1. **Mjera 17. Nabavka poklon paketa za blagdane** – Mjera u 2019. godini nije provođena.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 363-01/18-14/01

UR.BROJ: 2158/07-01-20-07

Vladislavci, 25. svibnja 2020.

**Općinski načelnik**

Marjan Tomas